नई दिल्ली। भारत और चीन ने सिक्किम में नाथू-ला मार्ग से कैलाश मानसरोवर यात्रा फिर से शुरू करने पर सहमति जता दी है। विदेश मंत्रालय ने रविवार को इसकी पुष्टि की। करीब 10 महीने पहले डोकलाम में पैदा हुए गतिरोध के बाद इस मार्ग से यात्रा को रोक दिया गया था। विदेश मंत्री सुषमा स्वराज ने रविवार को चीनी विदेश मंत्री वांग यी से मुलाकात की थी। दोनों के विदेश मंत्रियों के बीच बातचीत के बाद यह फैसला लिया गया।